# [Mallijohtosääntö](#Yleistä) niille viroille, joihin vaadittavasta tutkinnosta ei ole säännöksiä

**… seurakunnan … viran johtosääntö**

Hyväksytty …kuun ... päivänä 20.. kirkkovaltuustossa/seurakuntaneuvostossa

## [1 § Viranhaltijalta vaadittava tutkinto](#Tutkinto)

… viran kelpoisuusehtona on …

## 2 § Viranhaltijan esihenkilö/lähijohtaja

Viranhaltijan esihenkilö/lähijohtaja on kirkkoherra/talouspäällikkö/työalajohtaja/…

## [3 § Viranhaltijan tehtävät](#Tehtävät)

Viranhaltijan tehtävänä on …

## [4 § Määräys ratkaisuvallasta](#Ratkaisuvalta)

Jollei tehtävä kuulu esihenkilölle/lähijohtajalle tai muulle viranhaltijalle, viranhaltija …

## 5 § Johtosäännön muutokset

Viranhaltijan on noudatettava tähän johtosääntöön tehtyjä muutoksia.

Mallijohtosäännön ohjeita ja lisätietoja

**Yleistä johtosäännöstä**

Johtosäännössä vahvistetaan mahdollinen kelpoisuusehtona oleva tutkinto ja tiiviisti viran keskeisimmät tehtävät. Lisäksi johtosäännössä vahvistetaan esihenkilönä/lähijohtajana toimiminen sekä viranhaltijalle mahdollisesti delegoitu ratkaisuvalta.
[Palaa alkuun](#Yleistä_paluu)

**1 § Viranhaltijalta vaadittava tutkinto**

Muihin kuin hengellisen työn tiettyihin virkoihin seurakunnan ei ole välttämätöntä päättää virkaan vaadittavasta tutkinnosta. Kelpoisuusehtona olevan tutkinnon asettaminen on mahdollista, mutta rekrytoinnin näkökulmasta on joustavampaa, jos seurakunta hakuilmoituksessa ilmoittaa esim. millaista tutkintoa seurakunta arvostaa. Tällöin valintaprosessissa voidaan ottaa huomioon myös sellaiset hakijat, joilla ei ole toivottua tutkintoa. Jos tutkinto vahvistetaan kelpoisuusvaatimukseksi, henkilöä, jolta puuttuu mainittu tutkinto, ei voida valita virkaan.

Kelpoisuusehtona virkaan on

* aina seurakunnan jäsenyys ja konfirmaatio (KL 6:13) ja
* lisäksi KL 6:3:n ja KJ 6:4a:n mukainen kielitaito. Säännösten perusteella kielitaitoa ei kuitenkaan vaadita kaikissa viroissa, vaan lähinnä viroissa, joissa kelpoisuusvaatimuksena on korkeakoulututkinto. Ks. tarkemmin kielitaitovaatimuksesta em. säännöksistä.

Seurakunnan jäsenyydestä ja kielitaidosta ei ole tarpeen määrätä viran johtosäännöllä, koska ne ovat voimassa seurakuntaa velvoittavasti jo KL:n ja KJ:n perusteella.
[Palaa kohtaan 1 § Viranhaltijalta vaadittava tutkinto](#Tutkinto_paluu)

**3 § Viranhaltijan tehtävät**

Viran johtosäännössä vahvistetaan viran **pääasialliset tehtävät**. Viran johtosäännössä viran tehtävien määrittely on tarkoitettu suhteellisen pysyväksi. Siksi sitä ei ole tarkoituksenmukaista laatia yksityiskohtaiseksi.

Johtosäännössä olevan tehtävänkuvauksen lisäksi voidaan tarvittaessa tehdä tarkempi tehtävänkuvaus**.** Siitä päättää tilanteen mukaan kirkkoherra/esihenkilö**.** Se voidaan laatia esimerkiksi silloin, kun sitä tarvitaan työnjohdon tai tehtävien tarkempaan yksilöintiin.

**Tehtävänkuvaus palkkausta varten** (KirVESTES liite 2) laaditaan erikseen.

Viran johtosäännössä vahvistettavat viran pääasialliset tehtävät ja palkkauksen perusteena olevien tehtävien määrittely voivat olla identtisiä.
[Palaa kohtaan 3 § Viranhaltijan tehtävät](#Tehtävät_paluu)

**4 § Määräys ratkaisuvallasta**

Esimerkkejä työtehtävistä, joissa ratkaisuvaltaa siirretään (ratkaisuvalta voi olla määrättynä myös valtuuston vahvistamassa erillisessä päätöksessä):

* Viranhaltija valmistelee ja/tai esittelee kirkko-/seurakuntaneuvostossa käsiteltävät seurakunnan alueen x / tehtäväalueen x asiat.
* Viranhaltija tekee hankintapäätökset ja hyväksyy maksettaviksi tarpeelliset hankinnat enintään kirkko-/seurakuntaneuvoston asettamaan rajaan saakka. Viranhaltija on velvollinen pitämään päätöspöytäkirjaa hankinnoista.
* Viranhaltija ottaa enintään x päivän ajaksi seurakunnan alueelle x / tehtäväalueelle x tarvittavaa määräaikaista työvoimaa sekä sijaiset viranhaltijoille ja työntekijöille, joiden välittömänä esihenkilönä/lähijohtajana hän toimii. Jos tämä määräys annetaan, tulee huolehtia, että toimivalta ottaa määräaikaista työvoimaa on selvä. Esimerkiksi kirkko-/seurakuntaneuvosto ottaa seurakunnassa vahvistetun muun ohje-/johtosäännön perusteella yleensä sijaiset tai määräaikaisen työvoiman yli 6 kk:ksi, kirkkoherra 2–6 kk:n ajaksi ja esihenkilö/lähijohtaja alle 2 kk:n ajaksi.

[Palaa kohtaan 4 § Määräys ratkaisuvallasta](#Ratkaisuvalta_paluu)